Shuhrat Maqsudov

Shuhrat Mirusmanovich Maqsudov (tugʻ. 14-sentyabr 1970-yil, Toshkenthttps://www.national-football-teams.com/player/19165/Shuhrat_Maqsudov.html) — sovet va oʻzbek futbolchisi, hujumchi. Hozirda u murabbiy.

 Martaba 

 Futbolchi sifatida 
Shuhrat Maqsudov professional faoliyatini 1988-yilda Toshkentning “Paxtakor” klubida boshlaganhttps://championat.asia/oz/news/osiyo-oyinlari-golibi-shuhrat-maqsudov-50-yoshga-toldi. 1989—1990-yillarda SKA-RShVSM (Angren, Toshkent viloyati) jamoasida oʻynagan. 1991-yilda “Paxtakor”ga qaytib, 1996-yil oxirigacha Toshkent jamoasida oʻynadi. Bu vaqt ichida u jamoa yetakchilaridan biriga aylandi va 102ta oʻyinda maydonga tushib, 51ta gol urdi. Ushbu natijalar tufayli Maqsudov “Paxtakor” posbonlari va bombardimonchilaridan biriga aylandi.

1997-yil boshida Shuhrat Maqsudov  Fargʻonaning " Neftchi " jamoasiga koʻchib oʻtgan va 2000-yilda futbolchilik faoliyatini aynan shu klubda yakunlagan. 1997—2000-yillarda “Neftchi” safida 73ta oʻyinda maydonga tushib, 30ta gol urgan.

 Terma jamoadagi faoliyati 
Shuhrat Maqsudov 1992—1997-yillarda Oʻzbekiston terma jamoasi aʼzosi boʻlgan. 1994-yilda esa terma jamoa bilan birga Yaponiyaning Xirosima shahrida boʻlib oʻtgan yozgi Osiyo oʻyinlarida ishtirok etib, yozgi oʻyinlar futbol turnirida gʻolib chiqqan. Maqsudov terma jamoa safida jami 21 ta oʻyinda maydonga tushib, 11 ta gol urgan.

 Murabbiy sifatidagi martaba 
Shuhrat Maqsudov futbolchilik faoliyatini yakunlab, 2001-yilda Fargʻonaning "Neftchi" klubining oʻsha paytdagi bosh murabbiyi Yuriy Sarkisyanga yordamchi boʻldi. 2013—2015-yillarda Oʻzbekiston yoshlar terma jamoasi bosh murabbiyi boʻlganhttps://championat.asia/oz/news/shuhrat-maqsudov-terma-jamoalar-markazida-ish-boshladi. 2011—2015-yillarda Oʻzbekiston milliy terma jamoasi bosh murabbiyi yordamchisi boʻlgan.

 Yutuqlar 

 Oʻzbekiston chempioni: 1992-yil
 Oʻzbekiston chempionati kumush medali sovrindori: 1993-yil
 Oʻzbekiston kubogi sohibi: 1993-yil
 Oʻzbekiston kubogi finalchisi: 1996-yil
 Hindiston futbol assotsiatsiyasi kubogi sohibi: 1993-yil
 Oʻzbekiston chempionati kumush medali sovrindori: 1997, 1998, 1999, 2000
 Oʻzbekiston kubogi finalchisi: 1997, 1998; Oʻzbekiston terma jamoasi
 Osiyo oʻyinlari chempioni: 1994-yil

 Shaxsiy 

 Oʻzbekiston chempionati toʻpurarlari orasida 3-oʻrin: 1993-yil
 Klub azosi Gennadiy Krasnitskiy: 123 ta gol

 Davlat mukofotlari 

 “Shuhrat” medalihttps://lex.uz/docs/2362089

 Manbalar 

Turkum:Oʻzbekistonlik erkak futbolchilari
Turkum:Toshkentda tugʻilganlar
Turkum:Yashayotgan insonlar
Turkum:1970-yilda tugʻilganlar
Turkum:14-sentyabrda tugʻilganlar
Turkum:Shuhrat medali sohiblari
Turkum:SSSR erkak futbolchilari
Turkum:Paxtakor jamoasi futbolchilari
Turkum:Oʻzbekiston milliy terma jamoasi erkak futbolchilari
Turkum:Neftchi (Fargʻona) futbolchilari
Turkum:Futbol assotsiatsiyasi hujumchilari
Turkum:Sverdlovets klubi futbolchilari
Turkum:Oʻzbekistonlik futbol murabbiylari
Turkum:Futbol boʻyicha Osiyo oʻyinlari sovrindorlari